कैलाश खेर ने इंडस्ट्री के लिए कितने बेहतरीन गीतों की सौगात दी है ये हम सभी जानते हैं। कैलाश ने 'तेरी दीवानी', 'जय जयकारा', 'या रब्बा', 'संइया', 'अल्लाह के बंदे' और 'बम लहरी' जैसे शानदार गानों से फैंस का दिल जीता है। कैलाश ने भले ही इन गानों से लोगों के दिल पर राज कर लिया हो पर मिड डे के मुताबिक कैलाश को उनके करियर के शुरुआती दौर में किसी ने भी उनको गाइड नहीं किया था। यही वजह है कि वो बैंड बना कर नए म्युजिशन को मौका देना चाहते हैं। कैलाश ने कहा, 'हमारे देश में संगीत के बेहतरीन जानकार हैं जिन्हें कभी मौका ही नहीं मिलता तो मैं उन्हें अपने बैंड्स के जिरए एक उम्मीद देना चाहता हूं।'